
1. [bookmark: _Toc126307950]Innledning 

Praksisstudier er i forskriftene om felles rammeplan og nasjonale retningslinjer for de ulike helse- og sosialfaglige utdanningene påpekt som en viktig samarbeids- og læringsarena. Praksisstudier skal bidra til at studenten oppnår læringsutbyttene i rammeverket og til å kvalifisere for framtidig yrkesutøvelse. 

Gjennom praksisperioden skal studenten: 

· Delta aktivt i praksisfellesskapet og arbeide med praksisstedets primære arbeidsoppgaver under veiledning 
· Delta i tverrprofesjonelt og tverretatlig samarbeid 
· Reflektere over og begrunne faglige vurderinger, handlinger og beslutninger 
· Bidra til fagutvikling og fagkritikk i praksisfellesskapet 
· Gjennomføre emnets arbeidskrav 


Retningslinjene gjelder eksternt veiledet praksis, og er utarbeidet i henhold til gjeldende lover, forskrifter, studieplaner og emnebeskrivelser: 

· Forskrift om felles rammeplan for helse- og sosialfagutdanninger av 6. september 2017

· Forskrift om nasjonal retningslinje for barnevernspedagogutdanning av 1. juli 2019

· Forskrift om nasjonal retningslinje for sosionomutdanning av 1. juli 2019

· Forskrift om nasjonal retningslinje for vernepleierutdanning av 1. juli 2019 

· Forskrift om skikkethetsvurdering i høyere utdanning av 01. august 2006

· Forskrift om opptak til høgare utdanning av 15.januar 2017 – Kapittel 6. Politiattest ved opptak til høgare utdanning

· De enkelte studienes studieplaner og emnebeskrivelser – www.inn.no  
 
2. [bookmark: _Toc126307951]Ansvar og oppgavefordeling
 
[bookmark: _Toc126307952]Høgskolens ansvar
Praksisstudiene organiseres gjennom samarbeid mellom utdanningene og profesjonenes yrkesfelt. Utdanningene har det overordnede faglige og administrative ansvaret, og har ansvar for å rekruttere praksisplasser og tildele hver student egnet praksis. 
 
Emneansvarlig har ansvar for å:  

· Informere praksisfeltet om retningslinjer og skikkethetsreglement. 

· Oppnevne kontaktlærer for den enkelte student. 


Kontaktlærers oppgaver er å: 
 
· Være utdanningens representant og bindeledd i samarbeidet om studentenes praksis. 

· Være tilgjengelig for studenten og praksisveileder under studentens praksis. 

· Samarbeide med praksisveileder om underveisvurdering av studenten.

· Delta på minst ett vurderingsmøte (midtveisvurdering) med student og praksisveileder. Som hovedregel skal dette gjennomføres fysisk på studentens praksissted.  

· Følge opp løpende skikkethetsvurdering i samarbeid med praksisveileder.

· Vurdere arbeidskrav.

· Foreta sluttvurdering av praksis til bestått/ikke bestått. 
 

[bookmark: _Toc126307953]Yrkesfeltets ansvar
Yrkesfeltet har ansvar for å tilby praksisplass, legge praksisplassen til rette som læringsarena og oppnevne praksisveileder. 

Praksisstedets ansvar er å: 
· tilby relevante praksisplasser 

· legge praksisplassen til rette som læringsarena 

· oppnevne praksisveileder. 


Praksisveileders oppgaver er å: 
 
· Være veileder for studenten gjennom praksisperioden, se pkt. 4 om veiledning.

· Synliggjøre praksisstedets læringsmuligheter. 

· Innlemme studenten i praksisfellesskapet, yrkesroller og arbeidsoppgaver. 

· Tilegne seg informasjon om studentens utdanning og det aktuelle praksisemnet. 

· Samarbeide med studenten om å utforme læringsmål. 

· Samarbeide med kontaktlærer om vurdering av studenten.

· Gjøre løpende skikkethetsvurdering av studenten gjennom praksisperioden.

· Delta på vurderingsmøte (midtveisvurdering) med student og kontaktlærer. Som hovedregel gjennomføres dette fysisk på praksisstedet.  

· Gjennomføre sluttevalueringsmøte med student for evaluering av studentens læring ved praksisperiodens slutt. 

3. [bookmark: _Toc126307954]Arbeidsforhold
 
Studenten skal rette seg etter vanlige normer og regler som gjelder på praksisstedet. Det henvises til praksisstedets avtaleverk og arbeidsmiljølovens bestemmelser. Studenten følger normalt vanlig arbeidstid på praksisstedet. Det kan avtales at arbeidstid/turnus avviker fra praksisstedets arbeidstidsordning når studentens samlede læringsutbytte tilsier det. Studenten utarbeider oversikt over arbeidstid og studiedager i samarbeid med praksisveileder. Kontaktlærer bidrar ved behov. 
 
Innenfor arbeidstiden avsettes 1 dag i uken til studiedag. Studenten disponerer denne dagen til arbeidskrav og arbeid med faglitteratur. Som hovedregel er studenten ikke på praksisstedet på sin studiedag. 
Under praksisperioden gis det ikke mulighet til å ta lønnet arbeid på praksisstedet. 

Gyldig fravær skal dokumenteres i samsvar med gjeldende regler på praksisstedet. Gyldig fravær som forringer læringsprogresjon underveis i praksis kan kompenseres gjennom tilrettelegging for ekstra arbeidstid. Når fravær overstiger 10 % ved praksisperiodens slutt, skal som hovedregel ny praksis gjennomføres. 
 
Ved avbrudd i praksis kan det gis dispensasjon til å gå videre i studiet når minst 50 % av praksis er gjennomført. Emneansvarlig bestemmer når og hvordan praksisemnet skal fullføres. 

4. [bookmark: _Toc126307955]Veiledning
 
Veiledning skal bidra til å fremme studentens læring, refleksjonsevne og profesjonsutvikling. I løpet av praksisperioden gis studenten en times veiledning per uke i gjennomsnitt. Praksisveileder og student har et felles ansvar for innholdet. I tillegg vil det gis direkte, fortløpende og situasjonsbetinget veiledning i det daglige arbeidet. 
 
5. [bookmark: _Toc126307956]Vurdering
 
Studentens læringsutbytte skal vurderes både underveis og ved praksisslutt. Følgende vurderingsområder ligger til grunn for bestått praksis: 
 
a. Studenten har et tilfredsstillende læringsutbytte. Det innebærer at både læringsprogresjon og kompetansenivå gitt i aktuell emnebeskrivelse vurderes som tilfredsstillende underveis og ved praksisperiodens slutt. 

b. Studenten viser etisk kompetanse i holdninger og handlinger, jfr. skikkethetsreglementet. (Forskrift om skikkethetsvurdering i høyere utdanning av 1. august 2006) 

c. Studenten retter seg etter vanlige normer og regler som gjelder i arbeidslivet. 

d. Studenten oppfyller krav til nærvær.

e. Studenten består emnets arbeidskrav. 

6. [bookmark: _Toc126307957]Varsel om fare for ikke bestått praksis

Hvis det oppstår tvil om studenten kan bestå praksisstudiet, skal studenten snarest kalles inn til et møte. Varsel om tvil må knyttes til en eller flere av vurderingsområdene ovenfor. 

Dersom det er fare for å ikke bestå praksisperioden skal det gis skriftlig varsel så snart mulig. Meldingen skal angi hva studenten ikke mestrer, og hvilke krav og tiltak som studenten må oppfylle innenfor en angitt tidsperiode for å bestå praksisstudiet. Praksissted har hovedansvar for å følge opp tiltakene og kravene, med en løpende dialog mellom praksisveileder og kontaktlærer/emneansvarlig fram til endelig vurdering for bestått/ikke bestått. 

Viser studenten i løpet av praksisperioden handling eller atferd som utvilsomt gir grunnlag for å ikke bestå praksisstudiet, kan praksis avsluttes umiddelbart. I slike tilfeller gis karakter «ikke bestått» uten forutgående varsel om tvil. Det skal da sendes varsel i henhold til § 9 i forskrift om skikkethetsvurdering, under forutsetning av at tvilen er knyttet til vurderingskriteriene for skikkethet i § 4 i samme forskrift.

